
	SPRENDIMAS

	DĖL nuomos mokesčio už valstybinę žemę, išnuomotą 

ne aukciono būdu, tarifų nustatymo 

	(aktualus nuo 2011-01-01)


Vadovaudamasi Lietuvos Respublikos Vyriausybės 2002 m. lapkričio 19 d. nutarimo Nr. 1798 ,,Dėl nuomos mokesčio už valstybinę žemę ir valstybinio vidaus vandens fondo vandens telkinius”  1.4. punktu, Ukmergės rajono savivaldybės taryba n u s p r e n d ž i a:
1. Nustatyti nuomos mokesčio už valstybinę žemę, išnuomotą ne aukciono būdu, metinius tarifus žemės vertės procentais:

1.1. žemės ūkio paskirties žemei – 2,0 proc.;
1.2. žemės ūkio paskirties žemei - naudotojams, nesudariusiems nuomos sutarčių – 2,0 proc.; 
1.3. ūkinei-komercinei ir kitai veiklai išnuomotai žemei, išskyrus žemės ūkio paskirties žemę - 4,0 proc., išskyrus:

1.3.1. besikuriančioms įmonėms 3 metus nuo įmonės įregistravimo - 1,5 proc.;

1.3.2. garažų bendrijoms, nevykdančioms pelno siekiančios veiklos - 1,5 proc.;

1.3.3. sodų bendrijų bendro naudojimo plotams - 1,5 proc.;

1.3.4. namų valdoms - 1,5 proc., išskyrus atvejus, kai žemės nuomininkas (naudotojas) yra juridinis asmuo;
1.3.5. fiziniams asmenims priklausantiems garažams ar kitokiems komercinei veiklai nenaudojamiems negyvenamiems statiniams eksploatuoti reikalingai valstybinei žemei  – 2,5 proc., išskyrus atvejus, kai šie statiniai yra namų valdų sklypo teritorijoje arba Nekilnojamojo turto registre registruoti, kaip gyvenamojo busto priklausiniai;
1.3.6. Lietuvos medžiotojų ir žvejų draugijos Ukmergės skyriaus naudojamai žemei – 1,5 proc.;

1.3.7. Nekilnojamo turto registro duomenų banke registruotiems sklypams – 3,5 proc.,  išskyrus atvejus, nurodytus 1.3.1. – 1.3.6.  punktuose.“

1.4. miškų ūkio paskirties žemei - 1,5 proc.
2. Visų paskirčių neprižiūrimai (apleistai) valstybinei žemei Ukmergės rajono savivaldybės administracijos seniūnijų seniūnų teikimu, taikyti 4 proc. žemės vertės tarifą, neatsižvelgiant į šio sprendimo 1 punkte  nustatytus tarifus.

